南三北七

南三北七，佛教术语，为中国南北朝时，汉传佛教天台宗智顗在《法华玄义》所言及的教相判释分类体系。 根据《法华玄义》中分类，其通用三种教相：一顿、二渐、三不定。具体在教判中有所差异。智顗對南三北七的教判闡釋多所質難，形成新的教判體系，即五味八教。 南地有： 虎丘山岌法師 頓教：佛初出世頓說深理，《華嚴》為化菩薩，如日照高山。 漸教：從淺至深 有相教：十二年前，說《三藏》為化小乘，先教半字 無相教：十二年後，為大乘人說無相《般若》，齊至《法華》 常住教：最後雙林《涅槃》，明一切眾生皆有佛性 不定教：非頓非漸，深淺無定，而明佛性常住，如《勝鬘》《光明》 宗愛法師（莊嚴旻師所用） 頓教 漸教 有相教 無相教 同歸教：「無相教」與「常住教」之間，分出《法華》會三歸一 常住教 不定教 定林柔、次二師，及道場觀法師（開善、光宅所用） 頓教 漸教 有相教 無相教 褒貶、抑揚教：《淨名》、《思益》諸方等經 同歸教 常住教 不定教（無方教） 北地有： 北地師、隱士劉虬 頓教 漸教 人天教：《提謂波利經》中為提謂、波利二人講述人天善法、五戒十善 有相教 無相教：合《淨名》、《般若》為無相教 同歸教 常住教 菩提流支三藏、曇牟讖三藏 半字教 滿字教 佛馱三藏、學士光統 因緣宗，指說一切有部毘曇六因四緣 假名宗，指《成實論》三假 誑相宗，指《大品》、三論（慧遠不贊成以《大品》、《法華》等經配為不真宗，主張隨義分之，如《勝鬘》明空如來藏，是不真宗） 常宗，指《涅槃》、《華嚴》等，常住佛性（慧遠不贊成以《華嚴》、《涅槃》、《維摩》、《勝鬘》等經配為真宗，主張隨義分之，如《勝鬘》明不空如來藏，是顯實宗） 護身寺自軌所用 因緣宗 假名宗 誑相宗 常宗 法界宗：《華嚴》明法界自在無礙 耆闍凜師所用 因緣宗 假名宗 誑相宗 常宗 真宗：《法華》萬善同歸。諸佛法久後，要當說真實 圓宗：《大集》染淨俱融，法界圓普 北地禪師 有相大乘：如《華嚴》、《瓔珞》、《大品》等，說階級十地功德行相 無相大乘：如《楞伽》、《思益》，真法無詮次，一切眾生即涅槃相 北地禪師 一音教：佛一音說法，隨類異解。諸佛常行一乘，眾生見三 维基文库中的相关原始文献：佛學大辭典/南三北七 天台宗判教 教判 清涼澄觀《大方廣佛華嚴經疏》：「而央掘經六年之內即說。為遮此難故立不定。謂別有一經。雖非頓攝。而明佛性常住。即勝鬘金光明等。是為偏方不定教也。……上來諸師皆於漸中約時開異，若不加不定之教，則招難尤多，以初（初時）有大（大乘）故」 楊都莊嚴寺僧旻（成實師） 定林寺僧柔法師、京師謝寺慧次法師 道場寺慧觀 吉藏《大品經遊意》：作五教，師不同。兩義本是慧觀師所說也。一家云。阿含為初。禪經為第二。波若維摩法鼓等為第三。法華為第四。涅槃為第五也。一家云。阿含為初經。維摩思益法鼓為第二。法華為第三。波若為第四。涅槃為第五……廣州大亮法師云。五時阿含為初。離三藏為第二。如優婆塞經也。波若維摩思益法鼓為第三。法華為第四。涅槃為第五也。慧觀法師云。阿含為初。波若為第二。維摩思益等為第三。法華為第四。涅槃為第五也。……慧觀師云。初教名為相教。第二名通教者。本空未轉故。說通教者。勒取三乘果。故經云。欲得菩薩果。乃至欲得聲聞果。當學波若波羅蜜也。第三維摩名貶(褒貶?)教。第四名同歸教。第五明常住也。 吉藏《法華玄論》：宋道場寺惠觀法師著涅槃序明教有二種。一頓教即華嚴之流。二漸教謂五時之說。後人更加其一復有無方教也。三大法師並皆用之。 吉藏《三論玄義》：宋道場寺沙門慧觀仍製經序。略判佛教凡有二科。一者頓教。即華嚴之流。但為菩薩具足顯理。二者始從鹿苑終竟鵠林。自淺至深。謂之漸教。於漸教內開為五時。一者三乘別教。為聲聞人說於四諦。為辟支佛演說十二因緣。為大乘人明於六度。行因各別得果不同。謂三乘別教。二者般若通化三機。謂三乘通教。三者淨名思益讚揚菩薩抑挫聲聞。謂抑揚教。四者法華會彼三乘同歸一極。謂同歸教。五者涅槃名常住教。 開善智藏（成實師） 吉藏《大品經遊意》：開善等云。以第二教破初教者。此義不爾。云何佛自破聖言耶。初教名為三乘別教。何者。別說三乘果故也。第二無相教。亦名三乘通教者。通者非二乘果為通。唯取所學之法。名為通教。何者。欲得菩薩果乃至聲聞果。常學般若波羅蜜。故知所勸為通。且先勸三乘。後即貶故。經云上人法。第三為抑揚教。發軫初毀小故。經云。廣原陸地不生蓮華。卑濕淤泥乃生蓮華。又入正法倍曾。終不發阿耨三菩提。起我見。如須彌山。不能發菩提也。第四名同歸教。亦名善法教。何者。彼云汝等所行是菩薩道。又云。舉手低頭皆成佛道。以教為名也。第五教名常住。即□可見也。明壽命不同。如辨宗中說也。 光宅法雲（成實師） 天台智者《妙法蓮華經玄義》：北地師亦作五時教，而取提謂波利為人天教，合《淨名》、《般若》為無相教，餘三不異南方 慧遠《大乘義章》：晉武都山隱士劉虬說言：如來一化所說，無出頓、漸。《華嚴》等經，是其頓教，餘名為漸。漸中有其五時七階。言五時者： 一、 佛初成道，為提謂等，說五戒十善人天教門。 二、 佛成道已，十二年中，宣說三乘差別教門。求聲聞者，為說四諦；求緣覺者，為說因緣；求大乘者，為說六度，及制戒律，未說空理。 三、 佛成道已，三十年中，宣說空宗、《大品》、《般若》、《維摩》、《思益》，三乘同觀。未說一乘、破三歸一，又未宣說眾生有佛性。 四、 佛成道已，四十年後，於八年中說《法華經》，辨明一乘，破三歸一。未說眾生同有佛性，但彰如來前過恒沙，未來倍數，不明佛常，是不了教。 五、 佛臨滅度，一日一夜說《大涅槃》，明諸眾生悉有佛性、法身常住，是其了義。此是五時。言七階者，第二時中，三乘之別，通餘說七。 清涼澄觀《大方廣佛華嚴經疏》二者即前劉公。不開抑揚。而有教之初。取提胃經。為人天教。……略顯五時之妨，餘可例知。初明十二年前為有相者，自違《成論》。《成論》云「我今正明三藏中實義，實義即空。」又《阿含》中云「無是老死」，即法空也；「無誰老死」，即生空也。又《智論》云「三藏中明法空為大空，摩訶衍中明十方空為大空。」皆顯小乘已有二空。若云第二時說空者，十二年後方制廣戒，豈唯說空？又《智論》云「從得道夜乃至涅槃常說般若。」豈前不說空？若云第二時中未顯常住者，實相般若豈無常耶？涅槃亦說「佛性亦名般若」，是知實相般若即是正因佛性，觀照即為了因。又《般若》離四句，何曾存空？《般若》不壞四句，豈無妙有？是知小大各有四門，而但言初有次空者，各得一門之意耳。若云第三時中但名抑揚亦非常者，《淨名》云「佛身無為，不墮諸數。觀身實相，觀佛亦然」，豈無常耶？《般若》亦云「二乘智慧猶如螢光，菩薩一日學智如日之照」，豈非抑揚？若云第四時中但顯同歸亦未明常者，〈壽量品〉云「常住不滅」，又〈方便品〉云「世間相常住」等，豈無常耶？五以涅槃為常住者，當教可爾。而涅槃之時亦有小乘之見，如《阿含》中說如來涅槃之相故。若以人天為初者，提胃雖說戒善。得道。皆通三乘。故彼經云。提胃得不起法忍，又違《密跡經》中第二七日說三乘故。然上五時等，皆以約時剋定，則有所乖；揀去不定，從多分說，亦有理在。 北天竺三藏菩提流支 bodhiruci 天台智者《妙法蓮華經玄義》：五者、菩提流支明半滿教，十二年前皆是半字教，十二年後皆是滿字教。 中天竺三藏曇無讖 Dharmakṣema 清涼澄觀《大方廣佛華嚴經疏》： 一西秦曇牟讖三藏。立半滿教。即聲聞藏。為半字教。菩薩藏。為滿字教。 北天竺三藏佛陀扇多 Buddhaśānta 僧統慧光（地論師） 法藏《華嚴經探玄記》：後魏光統律師承習佛陀三藏立三種教。謂漸頓圓。光師釋意一為根未熟。先說無常後乃說常。先空後不空等。如是漸次名為漸教。二為根熟之輩。於一法門具足演說一切佛法。謂常與無常空不空等。一切具說。更無由漸故名為頓。三為於上達分階佛境之者。說於如來無礙解脫究竟果德圓極祕密自在法門故名為圓。即以此經是圓頓所攝。後光統門下遵統師等亦皆宗承同於此說。 法藏《華嚴經探玄記》：齊朝大衍法師（慧光的弟子大衍寺曇隱）等立四宗教。一因緣宗。謂即小乘薩婆多等部。二假名宗。謂成實論及經部等說。三不真宗。謂諸部般若。說即空理明一切法不真實等。四真宗。謂華嚴涅槃。明法界真理佛性等故。 慧遠《大乘義章》言分宗者。宗別有四。一立性宗亦名因緣。二破性宗亦曰假名。三破相宗亦名不真。四顯實宗亦曰真宗。此四乃是望義名法。經論無名。經論之中。雖無此名。實有此義。四中前二是其小乘。後二大乘。大小之中。各分淺深。故有四也。……又人立四別配部黨。言阿毘曇是因緣宗。成實論者是假名宗。大品法華。如是等經是不真宗。華嚴涅槃維摩勝鬘。如是等經是其真宗。前二可爾。後二不然。是等諸經。乃可門別淺深不異。若論破相。違之畢竟。若論其實。皆明法界緣起法門。語其行德。皆是真性緣起所成。但就所成行門不同故有此異。華嚴法華。三昧為宗。諸部般若。智慧為宗。涅槃經者。以佛果德涅槃為宗。維摩經者。以不思議解脫為宗。勝鬘經者。一乘為宗。如是諸經。宗歸各異門別。雖殊旨歸一等。勿得於中輒定淺深。眾經宗別。分之麁爾。 吉藏《大乘玄論》：地論師云。有三宗、四宗。三宗者。一立相教。二捨相教。三顯真實教。為二乘人說有相教。大品等經廣明無相。故云捨相。華嚴等經。名顯真實教門。四宗者。毘曇是因緣宗。成實謂假名宗。三論名不真宗。十地論為真宗。 湛然《法華玄義釋籤》；護身寺自軌法師，大乘是人為立號，以重其所習，故美之稱為大乘。 法藏《華嚴經探玄記》：護身法師等立五宗教。謂此於前第四宗內。開真佛性以為真宗。即涅槃等經。第五名法界宗。即華嚴明法界自在無礙法門。 耆闍寺安廩 慧苑《續華嚴經略疏刊定記》：第六立六種教門。唯有一家。謂耆闍法師。云教有六種。一因緣宗教。二假名宗教。此上二教。同衍師說。三不真宗教。謂諸大乘通說諸法如幻化理故。四真宗教。謂說諸法真空理故。五常宗教。謂說真理恒沙功德常恒等義故。六圓宗教。謂法界自在緣起無㝵德用圓備故。 清涼澄觀《大方廣佛華嚴經疏》：一音教。謂如來一代之教。不離一音。然有二師。一後魏菩提流支云。如來一音同時報萬。大小並陳。二姚秦羅什法師云。佛一圓音平等無二。無思普應。機聞自殊。非謂言音本陳大小。故維摩經云。佛以一音演說法。眾生各各隨所解。上之二師。初則佛音具異。後則異自在機。各得圓音一義。然並為教本。不分之意耳。 慧苑《續華嚴經略疏刊定記》：第一立一音教門。自有兩家。一後魏菩提留支云。如來一代說法不離一音故。如來一音同時報萬。大小並陳。是故聖教雖多差別。不離一音也。二東秦羅什三藏云。佛一圓音平等無二。無思普應機聞自殊。非謂言音本陳大小故。維摩云。佛以一音演說法。眾生各各隨所解故。